7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 467 της 16/16 Φεβρ. 1952 Περί τηρήσεως ειδικού βιβλίου υπό τον τίτλον «Βιβλίον καταχωρήσεως ειδών ειδικής παρακολουθήσεως» εκ μέρους των ιδιωτικών ενεχυροδανειστών. Έχοντες υπ’ όψιν τας διατάξεις του άρθρ. 88 του Τελωνειακού Κώδικος, ως ούτος ετροποποιήθη μεταγενεστέρως και μετά γνώμην της Διαρκούς Επιτροπής-Δασμολογίου (Τμήμα Τελωνειακών Νόμων), αποφασίζομεν: 1.Οι εν τη περιφερεία της τέως Διοικήσεως Πρωτευούσης ιδιώται, οι ασκούντες επιχείρησιν ιδιωτικού ενεχυροδανειστηρίου υποχρεούνται δια τα παρ’ αυτοίς ενεχυριαζόμενα καινουργή ή καινουργούς εμφανίσεως είδη, τα τελούντα υπό ειδικήν παρακολούθησιν συμφώνως προς εκδοθείσας αποφάσεις του Υπουργού των Οικονομικών εις εκτέλεσιν της διατάξεως της παρ. 3 του άρθρ. 88 του Τελωνειακού Κώδικος, εις τήρησιν βιβλίου υπό τον τίτλον «Βιβλίον καταχωρήσεως ειδών ειδικής παρακολουθήσεως», διαγραμμισμένον κατά τον υπό του Υπουργού των Οικονομικών ορισθησόμενον τύπον. 2.Αι καταχωρήσεις εν τω ως άνω βιβλίω θα λαμβάνωσι χώραν εις ειδικούς κατ’ είδος λογαριασμούς κατά τα εν τη παρ. 4 της υπ’ αριθ. Τ. 1287/14.2.51 αποφάσεως του Υπουργού των Οικονομικών οριζόμενα, αμέσως και προ της απομακρύνσεως του πελάτου εκ του ενεχυροδανειστηρίου. (Αντί της σελ. 267(α) Σελ. 267(β) Τεύχος 599-Σελ. 83 Ειδική τελωνειακή παρακολούθηση 30.Β.ι.1-7 122 3.Κατά την πρώτην εφαρμογήν της παρούσης, ήτις άρχεται μετά δεκαήμερον από της δημοσιεύσεως της δια της Εφημερίδος της Κυβερνήσεως, οι υπόχρεοι δέον να καταχωρήσωσιν εις το «βιβλίον καταχωρήσεως κλπ.» τα παρ’ αυτοίς ενεχυριασμένα υπό τελωνειακήν παρακολούθησιν είδη, προ πάσης θεωρήσεως του βιβλίου υπό της Τελωνειακής Αρχής. 